Арыгінальным атрымалася выступленне сям’і Жамойціных, якія выхоўваюць траіх дзяцей – дачку Алёну і сыноў Кірыла і Ванюшу. Па іх шчаслівых тварах, радасці ў вачах было бачна, што ў сям’і пануюць згода і ўзаемаразуменне, павага і любоў. Алег Аляксандравіч працуе машыністам у ДРБУ-118, Вераніка Мікалаеўна знаходзіцца у дэкрэтным водпуску – самаму малодшаму Ванюшы яшчэ толькі 9 месяцаў. Сям’я любіць актыўны адпачынак, падарожжы, у вольны час разам з дзецьмі робяць вырабы з гліны. У конкурсе бацькі і дзеці выдатна прадставілі сваю сям’ю, прадэманстравалі шматлікія здольнасці.